**Ministru kabineta rīkojuma projekta**

**“Par finansējuma piešķiršanu Rīgas konferences rīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par valsts budžetu 2021. gadam” 30. pants paredz, ka Aizsardzības ministrijas (turpmāk – AM) budžeta ietvaros sadarbībai ar starptautiskajām un nevalstiskajām organizācijām (turpmāk – NVO) nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets (turpmāk – MK).Saskaņā ar MK 2003. gada 29. aprīļa noteikumu Nr. 236 “Aizsardzības ministrijas nolikums” 5.4. apakšpunktu AM uzdevums ir piedalīties Ziemeļatlantijas līguma organizācijas (turpmāk – NATO), Eiropas Savienības (turpmāk – ES) un citu starptautisko drošības un aizsardzības organizāciju drošības un valsts aizsardzības politikas veidošanā.Minēto noteikumu 6.10. apakšpunkts nosaka, ka AM uzdevums ir informēt sabiedrību par nozares politiku un ministrijas padotībā esošo iestāžu darbību, konsultēties ar NVO lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē. Šo noteikumu 7.2. apakšpunkts paredz AM tiesības iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus.Biedrību un nodibinājumu likuma 10. panta otrā daļa nosaka, ka jautājumos, kas saistīti ar attiecīgās biedrības darbības mērķi, biedrība var vērsties valsts un pašvaldību institūcijās.“Rīgas konferenci” organizē biedrība “Latvijas Transatlantiskā organizācija” (turpmāk – LATO) sadarbībā ar AM, Ārlietu ministriju un citiem atbalstītājiem. LATO šāda veida konferenci rīko kopš 2006. gada, un šo gadu laikā ir apliecinājusi sevi kā efektīvu un spējīgu konferences organizatori. AM ikgadēji ir līdzfinansējusi “Rīgas konferenci”, MK pieņemot attiecīgu lēmumu.**“Rīgas konference 2021”, kas notiks šā gada 15. un 16. oktobrī, ir starptautiska ārpolitikas un drošības politikas ekspertu tikšanās, kas kalpo kā neatkarīga platforma viedokļu apmaiņai starptautiskā līmenī. Latvijā šī ir vienīgā tik augsta līmeņa starptautiska konference ārpolitikas un drošības jomā, tāpēc AM ir būtiski tajā piedalīties, aktualizējot Latvijai svarīgus jautājumus aizsardzības jomā.** **Kopējais konferences budžets ir 267 617,04 *euro*, un AM plāno līdzfinansēt daļu no tā – 90 000 *euro*, bet Ārlietu ministrija – 70 000 *euro*.****Ņemot vērā COVID-19 pandēmiju un ar to saistītos ierobežojumus, 2021. gada konference tiek organizēta hibrīda formātā.**“Rīgas konference” ik gadus pulcē augsta līmeņa ārvalstu ekspertus un augsta ranga amatpersonas un ir ieguvusi starptautisku atpazīstamību drošības politikas ekspertu vidū. Konferences ietvaros notiek diskusijas par svarīgiem reģionālās un globālās drošības jautājumiem. 2020. gada “Rīgas konferences” divās dienās tika aizvadītas 7 paneļdiskusijas, 3 īpašās uzrunas, 3 slēgtās sesijas, vairākas intervijas, 4 slēgtas nakts sesijas, kā arī Rīgas Konferences Jauno līderu forums un 4 konferences blakus pasākumi. Kopumā konferencē uzstājās un savā viedoklī dalījās gandrīz 100 dažādu jomu un profesiju pārstāvji.Eksperti diskusiju ietvaros pārsprieda NATO, ES nākotni, militārās mobilitātes un Covid-19 pandēmijas ietekmi uz valstu aizsardzību, Krievijas ārpolitiku, kā arī citus jautājumus, kas ir aktuāli ne tikai reģionam, bet visai pasaulei.AM ilggadējo sadarbības pieredzi ar LATO uzskata par veiksmīgu un augstu novērtē LATO vadošo lomu Latvijas sabiedrības informēšanā par ārpolitikas, drošības politikas un aizsardzības jautājumiem.**MK rīkojuma projekts “Par finansējuma piešķiršanu Rīgas konferences rīkošanai” paredz no AM 2021. gada budžeta piešķirt finansējumu 90 000 *euro* apmērā LATO “Rīgas konferences” organizēšanai 2021. gadā. Šis finansējums paredzēts konferences pamatpasākumu nodrošināšanai (virtuālās dalības tehniskais nodrošinājums, avio biļetes, viesnīcu izdevumi, konferences telpas, ēdināšana, epidemioloģiskās drošības nodrošināšanas līdzekļi).**MK rīkojuma mērķis ir segt LATO izdevumus, kas saistīti ar AM uzdevumu izpildi. AM ir ieinteresēta veidot un turpināt sadarbību ar LATO, kuras darbības mērķi saskan ar AM noteiktajiem uzdevumiem. Atbilstoši statūtiem biedrības mērķi ir veicināt Latvijas darbību NATO, apvienot Latvijas sabiedrību un tās ekonomiskos, politiskos, kultūras, zinātniskos un sociālos spēkus Latvijas līdzdalībai NATO, kā arī veicināt sabiedrības atbalstu NATO.Līdz šim LATO ir aktīvi sekojusi līdzi norisēm aizsardzības nozarē un atbalstījusi to. LATO ir palīdzējusi Latvijai piepildīt vienu no svarīgākajiem mērķiem – kļūt par pilntiesīgu NATO dalībvalsti. Biedrības īstenotās darbības ir sekmējušas Latvijas sabiedrības izpratni par drošības politikas procesiem Latvijā un pasaulē.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Rīkojuma projekts attiecas uz biedrību “Latvijas Transatlantiskā organizācija”.** |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | **Rīkojuma projekta izpildi 2021. gadā AM plānots nodrošināt atbilstoši tai piešķirtajiem valsts budžeta līdzekļiem budžeta programmas 30.00.00 “Valsts aizsardzības politikas realizācija” ietvaros no subsīdijām un dotācijām paredzētajiem līdzekļiem. Nepieciešamības gadījumā AM esošā budžeta ietvaros tiks veikti finanšu līdzekļu grozījumi ekonomiskās klasifikācijas kodu griezumā.** |

Ministru prezidenta biedrs,

aizsardzības ministrs Artis Pabriks

Agnese Ramiņa-Oliveira, 67335311

Agnese.Ramina@mod.gov.lv